
Dr.Ing. GHEORGHE CIUHANDU

DIRECŢIA URBANISM

NR. ____________________
REFERAT

privind concesionarea prin licitaţie publică a terenului în suprafaţă de 5500 mp.,

situat în Timişoara, între Casa Tineretului şi Stadionul “Dan Păltinişan”

în vederea realizării unui centru sportiv

Către Comisiile Consiliului Local al Municipiului Timişoara

Având în vedere solicitarea firmei S.C. „Florimo” SRL înregistrată la Primăria Municipiului Timişoara cu nr. R22003 – 565/26.08.2003 prin care se cere concesionarea unei parcele de teren pentru realizarea unui centru sportiv. 


Având în vedere Hotărârea Consiliului Local nr. 59/2000 pentru abrogarea Hotărârilor Consiliului Local nr. 133/15.07.1997 şi nr. 228/09.12.1997 referitoare la concesionarea unui teren în suprafaţă de 4000 mp. destinat construirii unui patinoar;

Propunem Comisiilor din cadrul Consiliului Local al Municipiului Timişoara analizarea şi aprobarea concesionării prin licitaţie publică a terenului în suprafaţă de 5500 mp., situat în Timişoara, între Casa Tineretului şi Stadionul “Dan Păltinişan” în vederea realizării unui centru sportiv

Terenul se află situat în zona de sud a Municipiului Timişoara, între Casa Tineretului şi Stadionul „Dan Păltinişan”, adiacent terenului concesionat către Universitatea „Mihai Eminescu”. 

Terenul propus spre concesionare este proprietatea Primăriei Municipiului Timişoara şi este înscris în CF 19266, cu nr. topo 14166/2/2/1/1/1/1, în C.F. nr. 124104 Timişoara, cu nr. topo 14166/2/2/1/1/1/2 şi în C.F. nr. 2 Timişoara, cu nr. topo 8641/1/1/1/1. 

Terenul înscris în C.F. 19266 se află pe lista pentru inventarierea domeniului public conform Legii 213/1998, la poziţiile 1493,1494,1500-1514, 1682, 1701. 

Din suprafaţa totală a terenului se doreşte concesionarea unei parcele de 5500 mp. pentru construirea unei centru sportiv.

In conformitate cu PUG Timişoara pe terenul respectiv este propusă zonă mixtă de sport / agrement şi zonă verde. Prin urmare funcţiunea propusă se încadrează în prevederile Planului Urbanistic General al Municipiului Timişoara. Accesul pe teren se realizează de pe strada adiacentă Stadionului “Dan Păltinişan”. Se propune amenajarea unei zone de parcaje situate în faţa construcţiei, parcaje care vor fi publice.

Menţionăm că dezmembrarea terenului se va face ulterior licitaţiei pe cheltuiala concesionarului.

Licitaţia se va desfăşura în conformitate cu Caietul de sarcini anexat documentaţiei, iar ofertanţii vor îndeplini condiţiile impuse în acesta. 

